text: Alt tyder på succes for Sønderborg Sommerrevy
  07 februar 2012 kl. 10.29
  Sønderborg Sommerrevy har allerede solgt næsten 9.000 billetter til sommerens revy. Det er 800 over sidste års forsalg.
  De 9.000 billetter er solgt ved on-line salg.
  Telefon-salget begynder den 15. februar.
  Normalt er der travlt ved telefonerne, men mange vælger også at møde personligt op.
  Som sædvanligt er det Leif Maibom, der står bag revyen.
  I år medvirker også Flemming Jensen, Trine Gadebjerg, Ann Hjort og Kasper Gattrup.
  